《送马少卿宗勉谒告归常熟》
明代·程敏政

东风吹柳拂征车，感激恩生谒告馀。几日从班虚禁苑，一宵归梦绕丘庐。

碑当有道铭谁撰，诰出颜公手自书。暂去即来天子诏，不劳相念托双鱼。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。